KOMISIJOS REGLAMENTAS (EB) Nr. 1769/2005
2005 m. spalio 27 d.
dėl ryžių importo licencijų išdavimo pagal paraiškas, pateiktas per 2005 m. spalio mėn. pirmąsias dešimt darbo dienų pagal Reglamento (EB) Nr. 327/98 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl lengvatų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (1),
atsižvelgdama į 1996 m. gegužės 13 d. Tarybos sprendimą 96/317/EB dėl išvados apie konsultacijų su Tailandu pagal GATT XXIII straipsnį rezultatus (2),
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (3), ypač į jo 5 straipsnio 2 dalį,
kadangi:
Peržiūrėjus kiekius, kurių buvo prašoma dėl 2005 m. spalio mėn. dalies pateiktose paraiškose, reikėtų numatyti išduoti licencijas paraiškose nurodomiems kiekiams, kurie prireikus sumažinami mažinimo koeficientu, ir pranešti apie galutinj kiekių paskirstymą procentais 2005 m.,
PRIĖMĖ ŠĮ REGLAMENTĄ:
1 straipsnis
1. Pagal paraiškas gauti ryžių importo licencijomas gauti, kurios buvo pateiktos per 2005 m. spalio mėn pirmąsias dešimt darbo dienų pagal Reglamento (EB) Nr. 327/98 nuostatas ir apie kurias buvo pranešta Komisijai, licencijos išduodamos pateiktosiose paraiškose nurodytiems kiekiams, pritaikant jiems šio reglamento priede nustatytus mažinimo koeficientus.
2. Galutinis kiekių paskirstymas procentais 2005 m. nurodomas priede.
2 straipsnis
Šis reglamentas įsigalioja 2005 m. spalio 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 27 d.